Soția lui Benjamin Netanyahu, vizată de o anchetă penală. Ar fi intimidat martori din procesul de corupție al premierului israelian
O anchetă penală „a fost deschisă împotriva Sarei Netanyahu”, soția premierului Israelului, a anunțat duminică Parchetul israelian, într-o scrisoare trimisă unei deputate din opoziție care solicitase urmărirea penală, scrie News.ro. Potrivit presei internaționale, ar fi vorba despre o urmare a unei dezvăluiri televizate care sugerează că Sara Netanyahu ar fi intimidat martori cu scopul de a-l ajuta pe soțul ei în timpul procesului de corupție în curs.